CELEX: 22000D1109(25)
Language: el
Date: 1999-06-02 00:00:00
Title: Απόφαση της Μεικτής Επιτροπής του ΕΟΧ αριθ. 70/1999 της 2ας Ιουνίου 1999 για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων

Avis juridique important

|

22000D1109(25)

Απόφαση της Μεικτής Επιτροπής του ΕΟΧ αριθ. 70/1999 της 2ας Ιουνίου 1999 για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων  

Επίσημη Εφημερίδα αριθ. L 284 της 09/11/2000 σ. 0057 - 0058

Απόφαση της Μεικτής Επιτροπής του ΕΟΧαριθ. 70/1999της 2ας Ιουνίου 1999για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως τα άρθρα 86 και 98,Εκτιμώντας τα ακόλουθα:(1) Το πρωτόκολλο 31 της συμφωνίας τροποποιήθηκε από την απόφαση αριθ. 27/1999 της Μεικτής Επιτροπής του ΕΟΧ, της 26ης Φεβρουαρίου 1999(1),(2) Είναι σκόπιμο να επεκταθεί η συνεργασία των συμβαλλόμενων μερών της συμφωνίας για να συμπεριλάβει τις κοινοτικές δράσεις σε θέματα έρευνας, ανάλυσης και συνεργασίας στον τομέα της απασχόλησης και της αγοράς εργασίας [απόφαση 98/171/ΕΚ του Συμβουλίου(2)],(3) Επομένως, το πρωτόκολλο 31 της συμφωνίας θα πρέπει να τροποποιηθεί ώστε να είναι δυνατή η εν λόγω επέκταση της συνεργασίας από 1ης Ιανουαρίου 1999,ΑΠΟΦΑΣΙΖΕΙ:Άρθρο 1Στο άρθρο 15 του πρωτοκόλλου 31 της συμφωνίας, μετά την παράγραφο 4 προστίθεται το ακόλουθο κείμενο:"5. Από 1ης Ιανουαρίου 1999, τα κράτη ΕΖΕΣ συμμετέχουν στις κοινοτικές δράσεις που αναφέρονται στην παράγραφο 8.6. Τα κράτη ΕΖΕΣ καταβάλλουν χρηματοδοτική συνεισφορά στις δράσεις που αναφέρονται στην παράγραφο 8, σύμφωνα με το άρθρο 82 παράγραφος 1 στοιχείο α) της συμφωνίας.7. Τα κράτη ΕΖΕΣ συμμετέχουν πλήρως στις εργασίες της Επιτροπής των Ευρωπαϊκών Κοινοτήτων που επικουρεί την Επιτροπή των Ευρωπαϊκών Κοινοτήτων στη διαχείριση, την ανάπτυξη και την εφαρμογή των δράσεων που αναφέρονται στην παράγραφο 8.8. Ειδικότερα, τα συμβαλλόμενα μέρη προσπαθούν να ενισχύσουν τη συνεργασία στο πλαίσιο των κοινοτικών δράσεων που ενδέχεται να προκύψουν από την ακόλουθη πράξη:- 398 D 0171: Απόφαση 98/171/ΕΚ του Συμβουλίου, της 23ης Φεβρουαρίου 1998, σχετικά με τη θέσπιση κοινοτικών δράσεων σε θέματα έρευνας, ανάλυσης και συνεργασίας στον τομέα της απασχόλησης και της αγοράς εργασίας (EE L 63 της 4.3.1998, σ. 26)."Άρθρο 2Η παρούσα απόφαση αρχίζει να ισχύει στις 3 Ιουνίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Εφαρμόζεται από 1ης Ιανουαρίου 1999.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 2 Ιουνίου 1999.Για τη Μεικτή Επιτροπή του ΕΟΧΟ ΠρόεδροςF. Barbaso(1) EE L 148 της 22.6.2000, σ. 54.(2) EE L 63 της 4.3.1998, σ. 26.